Document ID: 32005R0219

KOMMISSIONENS FORORDNING (EF) Nr. 219/2005
af 10. februar 2005
om ændring af forordning (EF) nr. 919/94 om gennemførelsesbestemmelser til Rådets forordning (EØF) nr. 404/93 for så vidt angår bananproducentorganisationer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), særlig artikel 9, og
ud fra følgende betragtninger:
(1)
Kommissionens forordning (EF) nr. 919/94 (2) fastsætter blandt andet betingelserne for producentorganisationernes anerkendelse, og i bilag I fastsættes specielt den mindste produktionsmængde, der kan afsættes, samt det mindste antal medlemmer, som den enkelte producentorganisation skal have.
(2)
Der bør fastsættes den mindste produktionsmængde, der kan afsættes, og det mindste antal medlemmer for en producentorganisation i Cypern.
(3)
For at sikre udførelsen af de økonomiske opgaver, der er lagt over på producentorganisationerne vedrørende produktion og afsætning, for at øge indtægterne fra afsætningen og for at bidrage til en bedre forvaltning af sektoren er det nødvendigt at tilskynde til oprettelse af større enheder, og derfor bør de tærskler, der er fastsat for antallet af medlemmer, og den produktionsmængde, der kan afsættes, for Cypern fastsættes til høje niveauer i forhold til bananproduktionen i dette produktionsområde.
(4)
Forordning (EF) nr. 919/94 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Bananer -
UDSTEDT FØLGENDE FORORDNING:
Artikel 1
Bilag I til forordning (EF) nr. 919/94 affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. februar 2005.

Labels: 18
17
6